Mo i Rana
Mo (lõunasaami Måehvie või Måefie, põhjasaami Muoffie) on linn Norras Nordlandi maakonnas Rana vallas, mis asub paar kilomeetrit põhjapolaarjoonest lõunas. Linna kutsutakse sageli (mitteametlikult) Mo i Ranaks, et eristada seda teistest samanimelistest asulatest. 1. jaanuari 2008. aasta seisuga oli Mo linnas 17 750 elanikku. Mo i Ranas on kaevandatud rauamaaki. 1946 asutati linnas tööstusettevõte Norsk Jernverk. 1942. aastast on linnal raudteeühendus. 1989. aastast asub seal osa Norra Rahvusraamatukogust. Linnaõigused sai 1997. aastal. Mo i Ranast on pärit suusataja Kristin Størmer Steira.